open-index/open-wikipedia-markdown huggingface dataset:
Kensington, Johannesburg

**Kensington** is een van die oudste voorstede van Johannesburg en volgens sy oppervlak ook een van sy grootstes. Dit word in die weste begrens deur Jeppestown, Troyeville en Belgravia, in die noorde deur Bezuidenhoutsvallei en Judith's Paarl, in die noordooste deur Dewetshof, in die ooste deur Bedfordview en in die ooste en suide deur Reynolds View en Malvern. 

Duisende bome, wat langs paaie geplant is toe die voorstad se padnetwerk op voormalige grond van die plaas Doornfontein in 1902 uitgelê is, en die voorstad se ligging op 'n aantal koppies dra by tot die rustige en dorpsagtige karakter. Dit word beskryf as 'n meer tydlose en besadigde deel van Johannesburg. 

Kensington het vanaf 1897 op die hoogtepunt van die Britse Ryk se magsuitbreiding ontstaan, en dit was ietwat oordrewe Britse nasionalisme (*jingoisme*) wat kort ná die oorwinning in die Anglo-Boereoorlog sy stempel op Kensington se toponimie afgedruk het. Nie net die voorstad se naam - afgelei van die welgestelde voorstad Kensington in die huidige Londense Royal Borough of Kensington and Chelsea - weerspieël die anglofiele houding van sy stigter, Max Langermann, 'n Joodse immigrant uit Duitsland en boorling van Floss in Beiere nie, maar daar is ook nie minder as 83 strate wat na Britse oorlogskepe vernoem is nie - naas straatname soos Langermann Drive wat aan die stigter herinner.

Die voorstad is die tuiste van die Hoër Seun- en Meisieskool Jeppe, die Sekondêre Skool Kensington (tot 1992 die Afrikaansmedium Hoërskool Kensington), asook laerskole soos Leicester Road, Kensington (eens die Afrikaansmedium Laerskool Kensington), Sir Edmund Hillary (albei op die grens met Bezuidenhoutsvallei), Kensington Ridge en Eastgate. Die Hoërskool Malvern is geleë op die grens tussen Kensington en Malvern. Die privaat skool Glen Oaks vir kinders met leerprobleme is geleë in Robertslaan. Al dié skole se onderrigmedium is Engels.

## Fotogalery 
## Verwysings 
## Sien ook 
* NG gemeente Kensington
Kensington

**Kensington** is 'n stadsdeel in die Wes-Londense distrik Royal Borough of Kensington and Chelsea. Die noordoostelike deel van die gebied word deur die Kensington-tuine (*Kensington Gardens*) beslaan, 'n vroeëre privaat tuin wat intussen in 'n openbare groen ruimte omskep is met Italiaanse en Nederlandse tuine, openbare geboue soos die monument vir prinsgemaal Albert, die Serpentine-galery en Speke se monument.

Die belangrikste winkelstraat in die stadsdeel is Kensington High Street, temidde van 'n digbevolkte en welgestelde buurt waarvan die museumdistrik Suid-Kensington met die musiekteater Royal Albert Hall en die Royal College of Music deel uitmaak. Ook baie ambassades van Europese lande is hier geleë.
Swede (volk)

: *Hierdie artikel handel oor die etniese groep. Vir die taal, sien Sweeds.*

Die **Swede** (Sweeds: *svenskar*) is 'n Germaanse nasie en etniese groep inheems aan Swede wat 'n gemeenskaplike Sweedse afkoms, kultuur en geskiedenis deel, en Sweeds as moedertaal praat. Alternatiewelik is Swede diegene wat in Swede woon of in Swede gebore is.

duimnael|links|*Moder Svea* word beskou as nasionale personifikasie van Swede
Swede vorm die titulêre nasie van die Swede, waar hulle sowat 80% van dié land se bevolking uitmaak. Behalwe vir Swede kom Sweedse minderhede nog in Europese lande soos Finland voor.

Wêreldwyd leef sowat 12,8 miljoen Swede, waarvan sowat 7,6 miljoen in Swede, omtrent 4 miljoen in die Verenigde State en 280&nbsp;000 in Finland. Daarbenewens het Swede nog in lande soos Kanada (334&nbsp;765), Argentinië (200&nbsp;000), Australië (30&nbsp;375) en Nieu-Seeland (1&nbsp;257) gevestig.

## Verwysings 
## Eksterne skakels
Aansitter

[duimnael|Selfaansitter van 'n motorvoertuig. Die kleiner voorwerp bo-op is 'n aansitterklos ([solenoïed) wat die kragtoevoer na die aansitter beheer.]]
[duimnael|Onderdele van 'n aansitter:
1 [Laer (toestel)|Laerskild
2 Vryloop met eensporige skroefaandrywing
3 Anker
4 Veldwikkeling
5 Borselhouers met koolborsels
6 Solenoïde
Die behuising is weggelaat.]]
duimnael|Luister na 'n aansitter se geknor.

'n **Aansitter** of **aansitmotor** (ook tong-in-die-kies 'n **knormoer** genoem) is 'n elektriese motor wat gebruik word om 'n binnebrandenjin, soos 'n petrol- of dieselenjin, aan die gang te kry.

Die elektromotor word vanaf die voertuig se battery aangedryf. Omdat die elektriese stroom te groot is om direk aan die motor te koppel, word 'n aflos ('n soort relê) ingespan om te keer dat dit brand. Die aansitter het 'n klein tandrat, wat by die kransrat op die vliegwiel inskakel. Die aansitter bring die vliegwiel, waaraan die krukas vas in, in beweging. Die verskillende suierslae kom dan in werking sodat die enjin by ontsteking self begin loop.

'n Elektriese aansitter is oor die algemeen 'n gelykstroommotor wat in serie gekoppel is. Dit is 'n groot energieverbruiker wat die battery in 'n kort tydjie kan ontlaai (sowat 10 minute) as die enjin om een of ander rede nie wil begin loop nie. Die aansitmotor ontwikkel ook heelwat warmte, en word maklik beskadig as dit ooreis word.

## Verwysings 
## Eksterne skakels 
* 
*
Marsh Memorial Homes

**Marsh Memorial Homes** is 'n kinderhuis in Rondebosch onder beheer van die Metodistekerk.

Hierdie inrigting is in 1901 tydens die Tweede Vryheidsoorlog gestig toe die sakeman William Marsh 'n bedrag van £300&nbsp;000 pond vir 'n weeshuis nagelaat het. 'n Kapel is in 1922 bygebou. Die besonder mooi gebouekompleks is tot gedenkwaardigheid verklaar.
Yslanders

: *Hierdie artikel handel oor die etniese groep. Vir die taal, sien Yslands.*

duimnael|links|Die Bergvrou (*Fjallkona*) word beskou as nasionale personifikasie van Ysland
Die **Yslanders** (Yslands: *Íslendingar*) is 'n Germaanse nasie en etniese groep inheems aan Ysland wat 'n gemeenskaplike Yslandse afkoms, kultuur en geskiedenis deel, en Yslands as moedertaal praat. Alternatiewelik is Yslanders diegene wat in Ysland woon of in Ysland gebore is.

Yslanders vorm die titulêre nasie van Ysland, waar hulle sowat 93% van dié land se bevolking uitmaak. Wêreldwyd leef sowat 450&nbsp;000 Yslanders, waarvan 8&nbsp;199 in Denemarke, 7&nbsp;839 in Noorweë en 5&nbsp;204 in Swede.

Die Yslanders is hoofsaaklik nakomelinge van Dene en Noorweërs wat as Wikings omtrent 900 in Ysland gevestig het, asook in kleiner mate van Iere, Skotte en Walliesers.

## Verwysings 
## Eksterne skakels
Salman Khan (onderwyser)

**Salman Amin "Sal" Khan** (Bengaals: সালমান খান, gebore in New Orleans op 11 Oktober 1976) is 'n Amerikaanse internetonderwyser van Bengaalse afkoms en stigter van die Khan Academy, 'n gratis aanlyn niewinsgewende onderwysdiens. Met behulp van meer as 2700 YouTube-video's (2011) verduidelik Khan 'n groot aantal onderwerpe uit.

Khan is oorspronklik 'n elektriese ingenieur. Hy het 'n MSc aan Massachusetts Institute of Technology en daarbenewens 'n MBA aan Harvard Business School verwerf.

Sy onderwysloopbaan het aan die einde van 2005 begin toe hy sy neef deur middel van die internet met wiskunde gehelp het. Die sukses daarvan het hom beïnvloed om in 2006 sy videolesse op YouTube te publiseer. Voor 2009 het hy as 'n heining fonds ontleder gewerk, maar tans raak hy voltyds betrokke met sy aanlyn onderwysdiens.

## Verwysings 
## Eksterne skakels
Mongoolse tale

Die **Mongoolse tale** is 'n taalfamilie wat uit 15 tale bestaan en deur sowat 7,5 miljoen mense in Oos-, Suid- en Wes-Asië gepraat word. Dié taalfamilie bestaan uit vier groepe, naamlik die Sentraal-Mongoolse en die Suid-Mongoolse tale, asook die tale Daur en Moghol, waarvan die laasgenoemde waarskynlik uitgestorwe is. Soms word die Mongoolse tale ook in ses takke verdeel: Dagoer, Oos-Mongools, Sentraal-Mongools, Moghol, Suid-Mongools en Kitan, waarvan Sentraal-Mongools uitgestorwe is.

[duimnael|links|Gebiede met 'n belangrike Mongoolse bevolking (in rooi). Die oranje lyn toon die grootste uitbreiding van die [Mongoolse Ryk in die laat 13de eeu]]
Die grootste tale (volgens moedertaalsprekers) is: Mongools (6 miljoen), Kalmikies (360&nbsp;800) en Boerjaties (329&nbsp;100). Net in Binne-Mongolië van die Volksrepubliek China word vir die plaaslike Mongoolse taal nog die tradisionele Mongoolse skrif gebruik, terwyl in Mongolië asook vir Boerjaties en Kalmikies in Rusland die Cyrilliese alfabet gebruik word.

Sommige taalkundiges groepeer die Mongoolse tale saam met die Toengoesiese en die Turkse tale, soms nog met die Japannese tale, Koreaans en Ainoe, by die Altaïese tale, hoewel dit algemeen betwis word.

## Verwysings 
## Verdere leesstof 
*  
*  

## Eksterne skakels 
*  
*
Khadijah bint Khuwaylid

**Khadījah bint Khuwaylid**, **Khadījah al-Kubra (Khadijah die Grote)** of net **Khadijah** (Arabies: خديجة بنت خويلد‎, 555 of 567 – 620 van ons jaartelling) was die eerste vrou van die Islamitiese profeet Mohammed. Sy was die dogter van Khuwaylid ibn Asad en Fatimah bint Za'idah. Sy word beskou deur die Moslems as die "Moeder van die gelowiges" (d.w.s Moslems), sy was ook  die eerste persoon wat tot Islam bekeer het.
Fatimah

**Fāṭimah bint Muḥammad** (/ fætəmə, fɑːtiːˌmɑː /; Arabies:. فاطمة *Fatimah*; gebore 605 of 615 - gesterf 28 Augustus 632) was die jongste dogter van die Islamitiese profeet Mohammed en Khadijah bint Khuwaylid, vrou van Ali en moeder van Hasan en Hussein, asook een van die lede van Ahl al-Bayt.

## Sien ook 
*Ahl al-Bayt

## Verwysings
Hans-Dietrich Genscher

**Hans-Dietrich Genscher** (* 21 Maart 1927 in Reideburg, Sakse-Anhalt; † 31 Maart 2016 in Wachtberg, Noordryn-Wesfale) was 'n Duitse politikus van die liberale Vrye Demokratiese Party (FDP).

Van 1965 tot 1998 was hy 'n lid van die Bundestag. Van 1969 tot 1974 was hy minister van Binnelandse Sake en van 1974 tot 1992 minister van Buitelandse Sake asook Vise-Kanselier. Van 1974 tot 1985 was hy ook partyvoorsitter.

## Bronnelys 
*  Biografie op die webwerf van LeMO
* Bresselau von Bressensdorf, Agnes: *Frieden durch Kommunikation. Das System Genscher und die Entspannungspolitik im Zweiten Kalten Krieg 1979–1982/83.* Berlin, De Gruyter Oldenbourg 2015, .
* Brauckhoff, Kerstin, Schwaetzer, Ingrid (Hrsg.): *Hans-Dietrich Genschers Außenpolitik.* Springer VS, Wiesbaden 2015, .
* Heumann, Hans-Dieter: *Hans-Dietrich Genscher. Die Biografie.* Schöningh, Paderborn 2012, .
* Lucas, Hans-Dieter (Hrsg.): *Genscher, Deutschland und Europa.* Nomos-Verlag, Baden-Baden 2002, .
* Mittag, Jürgen:  In: *60 Jahre Europäische Bewegung Deutschland*, Berlin 2009, S. 12–28.
* Gerhard A. Ritter: *Hans-Dietrich Genscher, das Auswärtige Amt und die deutsche Vereinigung.* Beck, München 2013, .

## Eksterne skakels
Giorgio Armani

**Giorgio Armani** (11 Julie 1934 – 4 September 2025) was 'n Italiaanse ontwerper. Hy was veral bekend vir sy manspakke, wat baie gesog en peperduur is. Sy bekendste handelsmerke is "Giorgio Armani" en "Emporio Armani". Naas klere het sy sakeryk ook brille, horlosies, skoonheidsmiddels, parfuum en juwele ingesluit. Sy ontwerpe is bekend vir hul skoon, gestileerde lyne.

duimnael|links|Armani se plaket op die *Rodeo Drive Walk of Style*.
duimnael|links|Armani in 2009
Armani is in die Noord-Italiaanse dorpie Piacenza in Emilia-Romagna gebore. Hy studeer aanvanklik medisyne, maar verruil dit later vir fotografie. Hy begin sy maatskappy, *Armani*, in 1974. In 2001 is hy met 'n jaarlikse omset van $1,691 triljoen as die suksesvolste ontwerper wat Italië opgelewer het beskryf.

In 1996 is Armani saam met verskeie ander mode-ontwerpers van korrupsie aangekla. Hy herstel van die terugslag en word in 2002 tot *Goodwill Ambassador* vir die Verenigde Nasies se vlugtelingprogram benoem. In September 2003 is hy in Beverly Hills met die eerste *Walk of Style Award* vereer vir sy bydraes tot die mode- en vermaaklikheidswêreld. 'n Plaket met sy naam daarop is tydens die geleentheid op die nuwe *Rodeo Drive Walk of Style* aangebring.

In 2016 onderneem hy om nie meer pelse van diere vir sy modereekse te gebruik nie, maar om na sintetiese alternatiewe oor te skakel.

## Verwysings 
## Eksterne skakels 
*    Armani se amptelike webtuiste
Aristofanes

duimnael|links|Borsbeeld van Aristofanes

**Aristofanes** of **Aristofanus**

## Verwysings 
## Eksterne skakels 
*
Pretoria-Wes

[duimnael|links|250px|Grafstene in die [Heldeakker.]]
**Pretoria-Wes** is 'n gevestigde ouer voorstad geleë net wes van Pretoria se sentrale besigheidsdistrik. 
Die Pretoria-skougrond, Pilditch-stadion en die Heldeakker is hier geleë.

## Sien ook 
* Lys van Pretoria se voorstede

## Verwysings
NG gemeente Grootrivier

duimnael|regs|180px|Ds. P.J. van Jaarsveld is in April 1950 as die gemeente se eerste leraar bevestig.

Die **NG gemeente Grootrivier** is ’n gemeente in die Noord-Kaaplandse Sinode van die Nederduitse Gereformeerde Kerk.

Grootrivier is een van die jongste “skema”-gemeentes van die NG Kerk aan die Oranjerivier en lê aan die suidelike oewer van die rivier. Met sy stigting het die gemeentegrense gestrek van Straussburg, sowat 11 km suidoos van Upington tot by Karos, sowat 32 km verder. Met enkele uitsonderings het die gemeente met sy stigting bestaan uit erfhouers, latere intrekkers wat hulle 20, 30 jaar vantevore aan die verskillende besproeiingskemas aan dié deel van die rivier kom vestig het. Daar was oorspronklik drie wyke in die gemeente: Straussburg (Vaalkoppies), Matjiesrivier en Karos. Afsonderlike dienste is op gelyke voet in elk van die wyke gehou. 

Weens die gebrek aan sentralisasie het dit aan die begin onwaarskynlik gelyk dat 'n kerkgebou opgerig sou word. Die drie wyke het egter onderskeidelik sedert 1943, 1936 en 1931 elke ’n kerksaal gehad. Die wyke was eintlik die plaas van die drie eerste rivierboere. Hulle was: Frederick Johannes Strauss, uit die distrik Calvinia, wat hom op 10 Maart 1875 langs die rivier gevestig en sy plaas Matjiesrivier genoem het; sy kleinneef Koos Strauss, wat hom 'n paar jaar later gevolg en Vaalkoppies aangelê het; en, nog 'n paar jaar later, oom Jan Steenkamp, oorspronklike eienaar van die plaas Karos. Hierdie en ander vroeë intrekkers is deur die leraar van die gemeente Carnarvon bearbei. 

Die eerste kerkdiens vir blankes is in 1883 deur ds. De Villiers van Carnarvon in 'n rietsteier op die plaas Matjiesrivier waargeneem. Oom Frikkie was die eerste kerkraadslid van hierdie geweste en hy het die kerkie laat oprig. Sy wyk het toe ingesluit 'n gebied wat vandag uit vier gemeentes bestaan. Selfs na 1889, toe die rivierboere in die gemeente Kenhardt geval het, moes hy nog afstande van meer as 110 km, per perdewa aflê om sy oefeningsbeurt waar te neem. Met die stigting van die gemeente Upington in 1893 was 'n ander kerkplek beskikbaar, maar 'n vol rivier het dit nogal dikwels vir die oewerbewoners aan die suidekant moeilik gemaak om nagmaal by te woon. 

Die aanleg van die verskillende besproeiingsnedersettings het die getal oewerbewoners baie laat toeneem en buitedienste is gereeld in die verskillende wyke langs die rivier op gehou. Die oorspronklike gemeente Grootrivier, wat in 1932 van die gemeente Upington afgestig is, het van Grootdrink tot verby die dorpie Louisvale gestrek. Van hierdie gemeente is Grootdrink in 1941 afgestig. Die drie wyke Straussburg, Matjiesrivier en Karos, wat op 7 Desember 1949 afgestig is, het die oorspronklike naam behou, terwyl die res van die ou gemeente van toe af as Louisvale sou bekendstaan. Die eerste leraar van die gemeente, ds. P.J. van Jaarsveld, is op 15 April 1950 bevestig.

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
NG gemeente Grootdrink

duimnael|regs|320px|Die NG kerk Grootdrink.

duimnael|regs|170px|Ds. F.P. Papenfus is in 1945 as die gemeente se tweede leraar bevestig.

Die **NG gemeente Grootdrink** is ’n gemeente in die weste van die Sinode van Noord-Kaapland, een van die Nederduitse Gereformeerde Kerk se nege streeksinodes in Suid-Afrika.

Op 13 November 1941 is langs die Oranjerivier die gemeente Grootdrink gestig. Die naam is afgelei van ’n drinkplek vir dorstige diere by die waters van die grootste rivier in Suid-Afrika. Hierdie gemeente het met sy stigting hoofsaaklik bestaan uit nedersetters wat hul lewensbestaan vind uit die besproeiing wat hier beoefen is. Oorspronklik is die gemeente uit gedeeltes van die aangrensende gemeentes Boegoeberg en Grootrivier (soos dit van 1932 tot 1949 bestaan het) gestig. 

Op tydelike gebied moes die gemeente vanaf die eerste dag 'n moeilike bestaan voer. Met die stigting was daar geen permanente geboue van klip of steen waarmee 'n begin kon gemaak word nie. Op 7 Februarie 1942 is prop. P.A.M. Brink as eerste leraar van die gemeente georden. Uit die staanspoor het hy hom vir die verkryging van kerkgrond beywer. Ook het hy in die wyk Swartkopvloer vir die oprigting van 'n saalkerk georganiseer, en is die gebou op 8 Mei 1943 ingewy. Vervolgens is met die bou van 'n pastorie op Grootdrink 'n begin gemaak. 

Ná ds. Brink se vertrek, neem prop. F.P. Papenfus, toentertyd reisende sekretaris van die Christelike Strewersunie, die beroep na Grootdrink aan. Hy is in die naweek van 30 September 1945 verwelkom en georden. Kort hierna is die voltooide pastorie op 6 Desember 1945 ingewy. Dit dien daarop gewys te word dat omstandighede in hierdie nedersettings- of skema-gemeente (soos in van die ander ook) dit onprakties gemaak het om een sentrale kerkgebou op te rig. Daar het met die stigting vyf afsonderlike kerkplekke al langs die Oranjerivier bestaan, elk met 'n eie selfstandigheid, wat vereis dat alle kerklike voorregte afsonderlik bedien moes word. Ds. Papenfus se eerste taak was dus om voort te gaan om die orige vier wyke van die gemeente van kerklike geboue te help voorsien. Agtereenvolgens is toe die volgende saalkerke ingewy: Te Kalkwerf op 19 Oktober 1947, te Vollgraaffsig op 7 Maart 1948, te Grootdrink op 24 Oktober 1948 en te Wilgenhoutsdrift op 19 Junie 1949. 

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
NG gemeente Louisvale

duimnael|regs|180px|Ds. G.J.U. Rothman.

duimnael|links|230px|Die NG kerk Louisvale.

Die **NG gemeente Louisvale** is ’n gemeente in die weste van die Sinode Noord-Kaapland, ’n streeksinode van die Nederduitse Gereformeerde Kerk in Suid-Afrika.

Die gemeente Louisvale is in 1932 as Grootrivier gestig, maar nadat drie wyke in 1949 van Grootrivier afgestig het, het die moedergemeente se naam verander na Louisvale, terwyl die dogtergemeente die moedergemeente se naam aangeneem en as NG gemeente Grootrivier bekendgestaan het.

In die Kerkbode  van 11 Januarie 1933 verskyn die volgende berig onder die opskrif “Stigting van nuwe gemeente”: “Hiermee word kennis gegee dat daar volgens 'n offisiële berig van die H.E. Scriba van die Ring van Upington op 10 Des. 1932 'n nuwe gemeente in gemelde Ring gestig is. Die besonderhede is as volg: Die naam van die gemeente is ‘Grootrivier'. Die grense van die gemeente is die van die ou gemeente Upington suid van die Oranjerivier. Die nuwe gemeente Grootrivier bestaan dus uit al die rivierplase ten suide van die Oranjerivier, van die westelike grens van Grootdrink tot die oostelike grens van Blaauwskop, insluitende die nedersettings Louisvale, Vaalkoppies en Karos . . ."

Op die eerste gekombineerde kerkraadsvergadering, gehou op 23 Januarie 1933, is ds. D.F. du Toit, tweede leraar van Upington, na die nuwe gemeente beroep. Hy het die beroep aangeneem. Ds. Du Toit het in die nuwe gemeente baanbrekerswerk in die ware sin van die woord gedoen. Die gemeente was uitgestrek, die paaie uiters treurig, sy gemeentelede het baie verspreid gewoon, daar was nie 'n sentrale of liewer geen pastorie nie, en die eredienste moes in enige gebou wat beskikbaar was, gehou word. Verder is ds. Du Toit swaar getref deur die dood van sy eggenote slegs 'n paar maande ná hul huwelik. Ten spyte van al die teenslae en struikelblokke, het hy nogtans sy werk met prysenswaardige ywer en nougesetheid verrig. 

Nadat ds. Du Toit in 1938 'n beroep na Groot-Brakrivier aangeneem het, is hy opgevolg deur ds. W. Fullard, wat as hulpprediker in die gemeente gearbei het. Eers tydens sy bediening is 'n pastorie vir die gemeente aangekoop. Ds. Fullard is opgevolg deur ds. C.M. Oosthuizen, wat slegs 18 maande in die gemeente werksaam was. 

Die gemeente was gelukkig om spoedig 'n nuwe leraar in die persoon van ds. B.J. Cronje te kry. Ds. Cronje het met groot ywer voortgegaan met die taak waarmee ds. Fullard begin het, naamlik die insameling van geld vir die bou van 'n kerk op Louisvale. Tydens ds. Cronje se bediening stig die wyke Vaalkoppies, Matjiesrivier en Karos af, en vorm saam die nuwe gemeente Grootrivier. Die moedergemeente sou voortaan onder die naam Louisvale bekendstaan. Die volgende predikant was ds. G.J.U. Rothman. In sy tyd het die gemeente die hoop gekoester om spoedig ’n nuwe en sierlike kerkgebou op te rig.

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Murray-Hofmeyr-gedenkteken

duimnael|regs|270px|Die Murray-Hofmeyr-gedenkteken in die tuin van die Stellenbosse Kweekskool.

Die **Murray-Hofmeyr-gedenkteken** is 'n monument in die tuin van die Stellenbosse Kweekskool wat opgerig is ter ere van proff. John Murray en Nicolaas Hofmeyr. 'n Standbeeld ter nagedagtenis aan prof. John du Plessis, genaamd Pienk Piet, staan in dieselfde tuin.   

Hierdie gedenkteken ter nagedagtenis aan die eerste twee hoogleraars aan die NG Kerk se Kweekskool is op 27 Augustus 1913 onthul deur dr. Andrew Murray, 'n broer van prof. Murray.

Die beeld toon 'n staande prof. Murray en 'n sittende prof. Hofmeyr. Hulle was die eerste professore verbonde aan hierdie kweekskool. Aan die sykante van die fondament is afbeeldings van die bekende NG predikante Andrew Murray, J.H. Neethling, Abraham Faure en G.W.A. van der Lingen. Aan die agterkant van die fondament  word die vyftigjarige bestaan van die kweekskool in 1909 herdenk.

## Galery 

Beeld:Murray-Hofmeyr-gedenkbeeld, Stellenbosch, 1916.jpg|Die gedenkteken afgeneem in 1916 vir eerw. Andries Dreyer se *Zuid-Afrikaanse Monumenten-Album met verklarende en historiese aantekeningen*.
Lêer:Prof John Murray.jpg|Prof. John Murray.
Lêer:Bewoording, Murray-Hofmeyr-gedenkteken, Stellenbosch.jpg|Die bewoording aan die voorkant van die gedenkteken se voetstuk.
Lotus Gardens

**Lotus Gardens** is 'n woongebied wes van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Saulsville in die suidweste en Atteridgeville in die suide.

## Sien ook 
* Lys van dorpe in Suid-Afrika

## Verwysings
NG gemeente Vredendal

[duimnael|links|270px|Die NG kerk Vredendal, ontwerp deur [Wynand Louw se argiteksfirma. Dis ingewy op 23 September 1950.]]
[duimnael|regs|170px|Ds. J.C. du Plessis het op [15 Julie 1950 die gemeente se eerste medeleraar geword.]]
duimnael|regs|170px|Ds. S.G. Basson is in Februarie 1943 in die gemeente bevestig.

Die **NG gemeente Vredendal** is die moedergemeente van die Nederduitse Gereformeerde Kerk op die Wes-Kaapse dorp Vredendal en ressorteer onder die Sinode van Wes-en-Suid-Kaapland.

Die gemeente is op 13 November 1933 onder die naam Olifantsrivier met duisend lede van Vanrhynsdorp afgestig. Die Ringskommissie (waarskynlik van Clanwilliam) het bepaal dat daar twee sentra sal wees, naamlik Vredendal en Neersetting. Die eerste jare van sy bestaan was voorwaar worsteljare. Die hoewes van die nedersetters moes nog teen aansienlike koste in gereedheid gebring word en vir die min produkte wat in die beginjare geproduseer is, was die pryse baie laag. Op die een sentrum, Vredendal, is die eredienste in die begin in 'n klein skoolgeboutjie gehou. Vir Nagmaalsdienste het die feesgangers in die ope lug onder 'n klompie bloekombome bymekaar gekom. 

Onder leiding van sy eerste predikant, ds. P.F. Greyling, was die gemeente egter gewillig om groot dinge aan te pak. Veertien morg grond is dadelik vir die uitleg van die toekomstige dorp aangekoop en daar is ook spoedig 'n begin gemaak met die aanbou van 'n mooi doeltreffende saal en pastorie. In die tweede helfte van 1935 is ds. D. Van N. Theron hier bevestig en het hy die gemeente sewe jaar met baie groot seën bearbei. Nie alleen het hy hom besonder vir die geestelike welsyn van die gemeente beywer nie; hy het ook baie gedoen vir die algemene opbouing van die jong gemeenskap. Toe die gemeente slegs vier jaar oud was het die een sentrum, Neersetting, op 3 November 1937 tot 'n selfstandige gemeente afgestig, naamlik die NG gemeente Lutzville. Die naam Olifantsrivier is kort daarna op die Sinode van 1940 tot die huidige naam Vredendal verander. 

Nadat ds. Theron in Des. 1942 vertrek het, is ds. S.G. Basson in Februarie 1943 hier bevestig. Die groot werk wat gewag het, was om geld vir die daarstelling van 'n kerkgebou in te samel. Intussen moes ook 'n sendingpastorie gebou word met die geld wat die susters van die VSB vir die doel ingesamel het, asook 'n doelmatige skoolkoshuis wat ruimte bied vir 100 kosgangers. Op 23 September 1950 kon die sierlike kerk, wat £33 000 gekos het, sonder skuld ingewy word. Nog ’n mylpaal in die geskiedenis van die gemeente is behaal toe ds. J.C. du Plessis op 15 Julie 1950 as medeleraar bevestig is.

## Bron 
* Olivier, ds. P.L.. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
NG gemeente Kangovalleie

duimnael|regs|170px|Ds. P.A.C. Weidemann.

Die **NG gemeente Kangovalleie** is ’n gemeente in die Nederduitse Gereformeerde Kerk se Sinode van Wes-en-Suid-Kaapland in die omgewing van die dorp Oudtshoorn in die Klein-Karoo. Dit lê in die valleie onder die Swartberge. Die beroemde Kangogrotte val in die gemeente, asook die ou plase van genl. Koos de la Rey en genl. Louis Botha se ouers. Baie San-rotskuns word in die omgewing gevind. 

Die gemeente is in Januarie 1950 gestig en dié feit is in die Kerkbode van 8 Februarie 1950 deur ds. W.A. Landman, Scriba Synodi, aangekondig. Die konsulent was ds. D. de Jager. As ouderlinge het gedien die brs. B.P.S. Botha, H.J. Greeff, D.S. Lategan en L.M. Schoeman; en as diakens: B.J. Terblanche, C.F.J. Spies, A.J. de Jager en H.S.N. Schoeman. Ook Louis de Jager en Bertus Botha is as pastoriekommissie gekoöpteer. Die moedergemeente, Oudtshoorn, het 'n bruidskat van £4 000 geskenk. 

Ds. P.A.C. Weidemann (emeritus) het die gemeente tydelik bearbei. Hy is beroep en in Augustus 1950 bevestig. Sy seun, ds. J.A.C. Weidemann van Gamkavallei op Beaufort-Wes, het die rede gevoer. Die kerkraad en kommissie het toe 'n huis van die weduwee Kitty Schoeman, saam met ses morge besproeiingsgrond, buitegeboue en 70 morg buiteveld, teen £4 000 gekoop. Die huis is teen 'n bedrag van sowat £2 000 gemoderniseer. Die gemeente het tydens sy stigting bestaan uit 430 lidmate, wat in 1950 'n dankoffer van £2 400 gegee het, benewens £203 vir die Sending en £57 vir die Algemene Armesorg. 

Die gemeente het twee kerksale op twee sentrale plekke gehad, maar altesaam is in sewe wyke om die beurt dienste gehou. Kangovalleie het omstreeks 1952 begin geld insamel vir 'n godsgebou. In daardie jaar het *Ons gemeentelike feesalbum* berig (waarskynlik geskryf deur ds. Weidemann): “(Dit) is 'n kerklik opgevoede gemeente. Bywoning van eredienste, kollektes en dankoffers is uitstekend goed.”

Op 14 April 1951 het die gemeente sy pastorie met 'n wydingsdiens deur ds. D. de Jager ingewy, en sy verjaardag met 'n outydse bruilof, landouers, orkes, toespraak en kore gevier. Die inkomste van die boere het destyds gekom uit die volgende bronne: tabak, melkery, okkerneute, lusern, erte, bone, patats, aartappels, koring, lusernsaad, blomme, vrugte, groente, hoenders, bokke en varke. “Daar is min dele in ons land waar daar so hard en aanhoudend gewerk word. Omtrent agt huisgesinne is arm. Behalwe 'n klein getal ryk boere, is die res middelmatig,” het *Ons gemeentelike feesalbum* destyds berig.

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-Uitgewers.
Finne

: *Hierdie artikel handel oor die etniese groep. Vir die taal, sien Fins.*

duimnael|links|Die Finse Maagd (*Suomi-neito*) word beskou as nasionale personifikasie van Finland. Finse poskaart van 1906, elf jaar voordat Finland van Rusland onafhanklik geword het.
Die **Finne** (Fins: *suomalaiset*, Sweeds: *finnar*) is 'n Fins-Oegriese nasie en etniese groep inheems aan Finland wat 'n gemeenskaplike Finse afkoms, kultuur en geskiedenis deel, en Fins of Sweeds as moedertaal praat. Alternatiewelik is Finne diegene wat in Finland woon of in Finland gebore is.

Finne vorm die titulêre nasie van Finland, waar hulle sowat 89% van dié land se bevolking uitmaak. Naas Finne leef nog klein minderhede soos Swede (5,3%), Russe (1,3%) en Estlanders (0,8%) in Finland. Behalwe vir Finland kom Finse minderhede nog in Europese lande soos Swede (4,5%) en Rusland (0,03%) voor.

Wêreldwyd leef sowat 7 miljoen Finne, waarvan tussen 4,87 en 5,1 miljoen in Finland, 636&nbsp;587 in die Verenigde State, 265&nbsp;215 in Kanada, tussen 156&nbsp;045 en 712&nbsp;000 in Swede en tussen 34&nbsp;300 en 127&nbsp;600 in Rusland. Daarbenewens het Finne nog in lande soos Brasilië (98&nbsp;000) en Australië (30&nbsp;359) gevestig.

In teenstelling met die ander inheemse etniese groepe van Skandinawië (Dene, Faroërs, Noorweërs, Swede en Yslanders) wat tot die Germaanse volke behoort en Noord-Germaanse tale praat, behoort die Finne saam met Estlanders en Hongare tot die Fins-Oegriese volke. Die meeste Finne is aanhangers van die Lutheranisme (~4 miljoen), gevolg deur die Fins-Ortodokse Kerk (58&nbsp;000), Neopaganisme of *Suomenusko* en die Rooms-Katolieke Kerk (9&nbsp;000).

## Verwysings 
## Eksterne skakels
Proklamasieheuwel

**Proklamasieheuwel** is 'n woongebied in die weste van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Wespark in die weste, Pretoria-Wes in die ooste en Danville aan die noordekant.

## Sien ook 
* Gereformeerde kerk Pretoria-Wes
* Lys van dorpe in Suid-Afrika
* NG gemeente Pretoria-Wes

## Verwysings
NG gemeente Kimberley-Wes

Die **NG gemeente Kimberley-Wes** is ’n gemeente in die Nederduitse Gereformeerde Kerk se Sinode Noord-Kaapland met sy middelpunt in die stad Kimberley.

Op Donderdagaand 4 Mei 1950 om seweuur die aand het die Ringskommissie van die Ring van Dutoitspan, in teenwoordigheid van 'n groot aantal gemeentelede, formeel daartoe oorgegaan om die wyke Weseinde, Homestead en die aangrensende buitewyke tot 'n selfstandige gemeente met die naam Kimberley-Wes af te stig. Met dieselfde geleentheid is Kimberley-Noord (wat nie meer selfstandig bestaan nie) ook afgestig. Dit was 'n belangrike mylpaal in die geskiedenis van die NG Kerk in die Diamantstad. Die verrigtinge het in die kerkgebou van die moedergemeente, die historiese Newtonkerk, plaasgevind.

Die gemeente is met 'n ledetal van ongeveer 700 afgestig. Ds. W. Fullard, leraar van die moedergemeente, was die eerste konsulent. Op Sondag 7 Mei 1950 het ds. J.P. Kriel, hospitaalleraar in Kimberley, die eerste openbare erediens in die jong gemeente waargeneem. Hierdie diens is in die Wesleyaanse kerkie op die hoek van Green- en Tuckerstraat gehou. Aan die begin is alle dienste en bidure van die gemeente hier gehou.

Die eerste beroep is op ds. S. B. Meyer, medeleraar van die moedergemeente, uitgebring. Hy het die beroep aangeneem, en op 21 Julie 1950 het die ontvangs in die St. Augustinesaal, Adamantweg, en Saterdagaand, 22 Julie, die bevestiging plaasgevind. Die konsulent het by dié geleentheid die rede uitgespreek. Aangesien die jong gemeente 'n pastorie asook 'n sentraalgeleë perseel as deel van hul bruidskat ontvang het, kon die kerkraad onmiddellik aandag skenk aan die daarstelling van 'n plek van samekoms vir die gemeente. Eenparig is besluit om 'n doelmatige saal met ongeveer 400 sitplekke op genoemde perseel op te rig.

Aan die einde van die stigtingsjaar het die argitek, J. T. du Toit, die planne en spesifikasies gereed gehad en die kerkraad het 'n tender van J.J. Venter, een van die ouderlinge van die gemeente, aanvaar. Met 'n lening deur die Kerkkantoor toegestaan, was die gemeente in staat om dadelik met die bouwerk 'n aanvang te neem. Op 31 Maart 1951 is die hoeksteen deur die plaaslike leraar gelê. Dr. W. Venter van Barkly-Wes het by dié geleentheid 'n treffende rede uitgespreek oor die woorde: “Die steen wat die bouers verwerp het, het 'n hoeksteen geword" (Ps. 118:22). Deur die inisiatief van oudl. P.J.P. Joubert is met die hoeksteenlegging ook 'n brosjure as herinnering aan hierdie belangrike mylpaal uitgegee. In September 1951 is dié saal ingewy.

## Bron 
*  Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
NG gemeente George-Suid

duimnael|regs|170px|Ds. J.G. Lochner, die leraar van 1943 tot 1947.

Die **NG gemeente George-Suid** is ’n gemeente in die Nederduitse Gereformeerde Kerk se Sinode Wes-en-Suid-Kaapland met sy middelpunt in die Suid-Kaapse stad George.

George-Suid was die eerste afstigting van die moedergemeente (wat reeds in 1813 gestig is) op George self, maar reeds die agtste dogtergemeente. Die gemeente is op 16 Junie 1950 gestig. George-Suid het begin met 1 400 lidmate, 1 900 siele en 'n 40-tal kerkraadslede. Vanaf Oktober 1950 het die gemeente ook sy eie leraar gehad in die persoon van ds. J.G. Lochner, voorheen van die gemeente George. 

In plaas van 'n kerk het die kerkraad besluit om dadelik 'n saal te bou wat vir omtrent 700 mense voorsiening maak. Die saal sou vir eredienste gebruik word totdat die gemeente ook later 'n kerkgebou sou hê. Voorts sou daar enige ander sosiale geleenthede in gehou word — soos konserte, basaars en ander kerklike verrigtings. Veral voorsien die saal aparte lokale vir 'n 20 sondagskoolklasse. Die saal was dan ook die fondament van die kerk in letterlike sowel as geestelike sin. Die argitek is W.D. Bronkhorst, toe nog verbonde aan Wynand Louw se argiteksfirma se Kaapse kantoor.  Die bouheer was J.A. van der Westhuizen, een van die diakens. 

Totdat die saal voltooi is, het die gemeente nog saam in die kerkgebou van die moedergemeente aanbid. Op 19 September 1951 het die Ring van George met sy sitting in die nuwe saal begin tot Vrydagaand 21 September, om toe op Saterdag 22 September 1951, in die namiddag, die feestelike inwyding mee te maak.

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-Uitgewers.
Six Fountains

**Six Fountains** is 'n klein voorstad in die ooste van Pretoria in Gauteng, Suid-Afrika. Dit is geleë tussen die Silver Lakes sekuriteitsoord aan die oostekant en Wapadrand en Equestria aan die westekant. Die Wilgers lê nog verder weswaarts, in die rigting van die stad.

## Verwysings
Irannese volke

Die **Irannese volke** is 'n Indo-Europese etnolinguistiese groep wat die sprekers van die Irannese tale behels. Hulle is inheems aan die Irannese hoogland tussen die Eufraat-Tigrisrivier in die weste, die Kaukasus in die noordweste, die Kaspiese See en Sentraal-Asië in die noorde, die Indus in die ooste en die Persiese Golf in die suide met lande soos Iran, Afghanistan, Pakistan en Tadjikistan. Die verspreiding van beide die Irannese volke en Irannese tale het met die uitbreiding van die Persiese Ryk gepaard gegaan.

[duimnael|links|Die verspreiding van moderne [Irannese tale. Die vier grootste tale in dié taalfamilie is:
]]
Die grootste etniese groepe (volgens bevolking) is: Perse (90 miljoen), Pasjtoene (49 miljoen), Koerde (30–32 miljoen), Tadjiks (16–20 miljoen), Beloetsje (10 miljoen) en Hasara (7–8 miljoen). Hulle praat Irannese tale soos Persies (57 miljoen), Pasjtoe (ca. 50 miljoen), Koerdies (30 miljoen), Dari (ca. 12,5 miljoen), Tadjiks (ca. 8 miljoen), Beloetsji (5 miljoen) of Zazaki (2–4 miljoen) as moedertaal.

## Verwysings 
## Eksterne skakels
Mountain View, Pretoria

:*Hierdie artikel handel oor die voorstad in Pretoria, vir ander plekke met dieselfde naam, sien* Mountain View.

**Mountain View** is 'n voorstad in die noordweste van Pretoria, Suid-Afrika.

Nie een van die Afrikaanse Susterkerke in die voorstad heet Mountain View nie: Die Hervormde sowel as die Gereformeerde gemeente heet Bergsig, 'n direkte vertaling van die Engelse naam, terwyl die NG gemeente as Wonderboompoort bekendstaan. Aan die teenoorgestelde kant van die Moot bestaan 'n soortgelyke situasie in die voorstad East Lynne, waar al drie Susterkerke die naam Derdepoort dra, byvoorbeeld die Gereformeerde kerk Derdepoort. Al drie dié gemeentes is in Swaanstraat.

## Verwysings
Mountain View

**Mountain View** kan na een van die volgende verwys:

## Amerika 
# Mountain View, Arkansas, Stone County, 
# Mountain View, Missouri, Howell County, 
# Mountain View, Noord-Carolina, Catawba County, 
# Mountain View, Oklahoma, Kiowa County, 
# Mountain View, Contra Costa County, Kalifornië, 
# Mountain View, Santa Clara County, Kalifornië, 
# Mountain View, Colorado, Jefferson County, 
# Mountain View, Nieu-Meksiko, Santa Fe County, 
# Mountain View, Wyoming, 
# Mountain View, Hawaii, 

## Australië 
# Mountain View, Australië, Alpine, Victoria-staat, 

## Suid-Afrika 
# Mountain View, Johannesburg, 'n voorstad van Johannesburg, 
# Mountain View, Pretoria, 'n voorstad van Pretoria, 
# Mountain View, berg in Limpopo, Mopani-distriksmunisipaliteit, 
# Mountain View, koppie in Vrystaat, Xhariep-distriksmunisipaliteit, Vrystaat,
NG gemeente Worcester-Noord

duimnael|regs|170px|Ds. N.E. Nel, die gemeente se eerste leraar.

Die **NG gemeente Worcester-Noord** is die vierde oudste gemeente van die Nederduitse Gereformeerde Kerk op die dorp Worcester.

Ná die stigting van die eerste dogtergemeente van die NG gemeente Worcester op die dorp, naamlik Worcester-Oos in 1950, en die tweede, NG gemeente Worcester-Vallei, in 1952, was daar reeds in laasgenoemde sprake van die afstigting van ’n derde dogter van die ou moedergemeente en wel in die noordelike woongebiede van die dorp, maar dit het eers in 1955 ’n werklikheid geword. Die nuwe gemeente, Worcester-Noord, is op 26 Oktober 1955 deur die ringskommissie gestig. Besonderhede oor die grenslyne en die eerste kerkraadslede is in die *Kerkbode* van 23 November 1955 gepubliseer. Ds. N.E. Nel is as konsulent van die nuwe gemeente aangewys.

Reeds op 13 November 1955 het hy die nuwe kerkraadslede gaan voorstel en toe beroep hulle hom op die eerste kerkraadsvergadering. So het hulle die goeie voorbeeld van hul oudste suster op die dorp, Worcester-Oos, gevolg deur ’n leraar van die moedergemeente te beroep. Hy het die beroep aangeneem en is op 21 April 1956 as eerste leraar bevestig. Die kerkraad van die jong gemeente was al besig met pastoriebou en op 23 Junie 1956 kon ds. Nel sy intrek neem. 

Die hoeksteenlegging van die nuwe kerkgebou het plaasgevind op 2 Februarie 1957. Intussen is die eredienste in die De la Bat-saal gehou, terwyl vir bidure die mense nog in privaat huise bymekaar moes kom. 

Intussen het die wyke ten suide van die Breederivier, naamlik Moordkuil, Kweekkraal en Doornrivier, in 1952 ’n versoekskrif aan die moedergemeente se kerkraad gerig waarin hulle gepleit het om afstigting. Die kerkraad het egter op 12 Februarie 1953 besluit om dié versoek van die hand te wys. Eindelik sou nog drie gemeentes op Worcester gestig word: Worcester-Audenburg in 1975, -Brandwag in 1984 en –De la Bat in 1987 om die getal NG gemeentes op die dorp op sewe te staan te bring.

## Worcester se NG gemeentes 
Die syfers onder elke jaartal dui op die getal belydende lidmate wat in daardie jaar in die NG Kerk se Jaarboek weergegee word; dié syfer word gewoonlik 'n jaar of twee voor die tyd ingestuur na die samestellers van die Jaarboek. In sommige gevalle is dit reeds enkele jare oud wanneer dit verskyn.

 

## Bron 
* Heese, dr. J.A. 1970. *Nederduitse Gereformeerde Kerk Worcester Gedenkboek, 1821–1971*. Worcester: NG kerk.
NG gemeente Worcester-Vallei

duimnael|regs|230px|Die NG kerk Worcester-Vallei.

duimnael|160px|regs|Ds. J.M.N. Breedt, van 1957 tot 1962 Worcester-Vallei se tweede leraar.

Die **NG gemeente Worcester-Vallei** is ’n gemeente van die Nederduitse Gereformeerde Kerk op die dorp Worcester.

Ná die stigting van die eerste dogtergemeente van die NG gemeente Worcester op die dorp, naamlik Worcester-Oos in 1950, het die volgende plaaslike afstigting reeds in 1951 aan die beurt gekom. In November 1950 het die kerkraad van die moedergemeente besluit om die stigting van ’n nuwe gemeente aan die westekant van die dorp aan te beveel. Op die dorp sou Napierstraat die grens wees en die plaaswyke ten weste van Worcester sou binne die nuwe gemeente val. Die nodige stappe vir afstigting is gedien.

Op 3 September 1951 het die ringskommissie die stigting van die nuwe gemeente met die naam Worcester-Vallei amptelik aangekondig. Ongelukkig het enkele gesinne beswaargemaak en selfs die kerk verlaat. Ds. N.E. Nel van die moedergemeente was die konsulent van die nuwe gemeente en het daarin geslaag om die meeste ontevredenes tot beter insigte te bring. Die stadsraad het die jong gemeente gehelp deur grond baie billik beskikbaar te stel. 

Nadat die tweede beroep geslaag het, kon die gemeente op 14 Maart 1952 hul eerste leraar in die persoon van ds. D.C.G. Fourie verwelkom. Hy het die hoeksteen van die kerkgebou op 6 Februarie 1954 gelê.

## Enkele predikante 
* Dirk Cornelis Grobler Fourie, 1952 – 1957
* Johannes Marthinus Nicolaas Breedt, 1957 – 1962

## Worcester se NG gemeentes 
Die syfers onder elke jaartal dui op die getal belydende lidmate wat in daardie jaar in die NG Kerk se Jaarboek weergegee word; dié syfer word gewoonlik 'n jaar of twee voor die tyd ingestuur na die samestellers van die Jaarboek. In sommige gevalle is dit reeds enkele jare oud wanneer dit verskyn.

## Bron 
* Heese, dr. J.A. 1970. *Nederduitse Gereformeerde Kerk Worcester Gedenkboek, 1821–1971*. Worcester: NG kerk.
NG gemeente Kimberley-Noord

duimnael|regs|300px|Die kerkgebou van die eertydse gemeente Kimberley-Noord op Grewerplein, einde 2017.

duimnael|regs|230px|Die kerkgebou huisves nou 'n gemeente van die Apostoliese Geloofsending.
duimnael|regs|170px|Ds. J.J.K. van der Merwe was Kimberley-Noord se eerste leraar.

Die **NG gemeente Kimberley-Noord** was ’n gemeente van die Nederduitse Gereformeerde Kerk in die Noord-Kaapse stad Kimberley, maar dit het op 25 Oktober 1999 met Kimberley-Suid en Kimberley-Militêr gesmelt as Kimberley-Harmonie.

Op 4 Mei 1950 het sowel Kimberley-Noord as -Wes van die moedergemeente afgestig. Met slegs 'n bruidskat van £3,600 in die vooruitsig (wat meer as 'n jaar daarna ontvang is), sonder enige verdere besittings en boonop herderloos, het die nuut aangewese kerkraad dadelik die leisels opgeneem. 'n Emeritus-leraar is onverwyld gevind om die herderlike werk te verrig en toe is daar dadelik oorgegaan tot die beroep van 'n eie leraar. Nadat die eerste twee beroepe leraars bedank het, was die gemeente gelukkig om ds. Johannes J.K. van der Merwe van Lady Grey as eerste herder en leraar van die gemeente te kry. 

Die ywerige kerkraad het hulle uit die staanspoor beywer om 'n geskikte gebou te vind waar die eredienste gehou kan word; om 'n pastorie aan te koop en om 'n bouperseel vir die toekomstige kerk te vind. Hulle het daarin geslaag om die mooi skoolsaal van die Laerskool Diamantveld vir die dienste te kry wat sitplek gebied het aan ongeveer 450 mense. Ook kry die kerkraad die Grewerplein kosteloos van die stadsraad om 'n kerk op te bou; hulle koop verder 'n tweedehandse gebou wat tot 'n pastorie omgeskep word. Daarbenewens het die kerkraad dadelik met hul insamelings begin. 'n Dankoffer-basaar, wat op 8 September 1951 gehou is, bring die mooi som van £562 byeen. Saam met die maandelikse insamelings kom die netto-inkomste aan die einde van 1950 op £2 200 te staan. 

Onmiddellik ná die bevestiging van ds. Van der Merwe is besluit om 'n boufonds te stig met die oog daarop om 'n Godshuis ter waarde van omtrent £30 000 te bou; hierdie fonds het vinnig gestyg. 'n Sustersdankofferbasaar is op 8 Junie gehou en bring die mooi som van £900 byeen. 

Die gemeente Kimberley-Noord het minder as twee jaar ná sy stigting ongeveer 1 200 lidmate getel, en by die dienste was die saal tot oorlopens toe vol; daar het selfs by geleentheid tot oor die 200 mense in die koue winteraande na die verkondiging van die evangelie staan en luister.

## Bron 
*  Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
535 v.C.

## Gebeure 
*Kambyses verander Babilonië in 'n satrapie (Persiese provinsie) met die Persiër Gubāru as satraap.
*Die Kartagers en hul Etruskiese bondgenote verslaan die Griekse Phocaeërs naby die kus van Korsika.

## Verwysings
537 v.C.

## Gebeure 
*Kambyses skaf die Babiloniese titel *šar Babili, šar mātāti* (koning van Babilon, koning van die lande) af.

## Verwysings
538 v.C.

## Gebeure 
*Kambyses neem in Babilon die titel *šar Babili, šar mātāti* koning van Babilon, koning van die lande oor.

## Verwysings
539 v.C.

## Gebeure 
*Oktober – Kores word in Babilon erken as 'koning van Babilon, koning van die lande koning van die konings' (*šar Babili, šar mātāti, šar šarrāni*) soos die Babiloniese konings voor hom.

## Verwysings
385 v.C.

## Gebeure 
*Die Grieke van die Sikladiese eiland Paros stig 'n kolonie op die eiland Pharos (die huidige Kroatiese eiland Hvar) vir die Illiriese kus.

## Sterftes 
*Aristofanes – Griekse dramaturg

## Verwysings
522 v.C.

## Gebeure 
*11 Maart – 'n Man wat beweer hy is Kambuses van Persië se broer, Bardiya (Smerdis), probeer die mag oorneem.
*Darius, 'n prins uit 'n sytak van die koninklike familie, beweer Bardiya heet in werklikheid Gautama en is 'n troonrower, en dat die regte Bardiya deur Kabuses gedood is.
*29 September – Darius verslaan Bardiya en stel hom tereg.
*Dādarši, die satraap van Baktrië, help Darius die opstand in die noordelike deel van die Iranse Hoogvlakte onderdruk.

## Sterftes 
*Kambuses van Persië

## Verwysings
Ahmed Kathrada

**Ahmed Mohamed Kathrada** (* 21 Augustus 1929 – † 28 Maart 2017), was 'n African National Congress-lid en anti-apartheidsaktivis. Hy is saam met Nelson Mandela in 1964 in die Rivonia-verhoor tot lewenslange tronkstraf veroordeel.

Op 31 Maart 2016 het hy 'n brief geskryf waarin hy president Jacob Zuma oproep om af te tree vanweë Zuma se rol in die Nkandla-skandaal. Hy verklaar dat dit die enigste manier is om die *vertrouenskrisis* te beëindig en die land se regering daarvan te laat herstel. Sy vrou Barbara Hogan het eerder kritiek op Zuma gelewer.

## Verwysings
Arkadië

duimnael|300px|Arkadië, deur Thomas Eakins.

**Arkadië** is 'n utopiese land vol blomme, vrugte en woude, helder water, voëlsang en 'n ewigdurende somer. Dit is 'n plattelandse plek waar mense eenvoudig en ongestoord kan lewe. In die klassieke oudheid was hierdie elemente al deel van 'n ideale landskap, wat in die verlore "Goue Tyd" aan die begin van die mensdom se geskiedenis moes bestaan het.

Arkadië is die eerste keer in antieke Griekse en Latynse gedigte gebruik as die naam van 'n pragtige gebied in antieke Griekeland. As gevolg van Vergilius het die literêre beskrywing van hierdie Arkadiese of pastorale landskap 'n aansienlike rol in die latere letterkunde gespeel. 'n Oplewing hiervan vind met die herontdekking daarvan deur klassieke skrywers in die renaissance plaas.

Die Joods-Christelike eweknie van die Grieks-Romeinse Arkadië is die Bybelse Tuin van Eden (die paradys).

## Verwysings 
## Eksterne skakels 
*
Esteban Gutiérrez

duimnael|links|Esteban Gutiérrez jaag vir Sauber in 2013
**Esteban Manuel Gutiérrez Gutiérrez** (* 5 Augustus 1991) is 'n Meksikaanse renjaer.

Gutiérrez het vir die Sauber Formule Eenspan gejaag van 2011 tot 2014, maar was daarna sy plek kwyt. Hy is in 2015 as 'n toets- en reserwebestuurder by Ferrari aangestel.

Op 30 Oktober 2015 is aangekondig dat Gutiérrez vir die nuwe Haas F1-span sou jaag in die 2016 Formule Een-seisoen, sy enigste vir dié span. Hy kon geen kampioenskapspunte vir Haas aanteken nie.

## Verwysings
2016 Bahreinse Grand Prix

Die **2016 Formule Een Bahreinse Grand Prix** is op 3 April 2016 op die Bahrein Internasionale Renbaan in Bahrein gehou. Dit was die tweede wedren van die kampioenskapseisoen en is deur Nico Rosberg in sy Mercedes gewen.

## Bande beskikbaar gestel 
Pirelli het die volgende bande aan alle spanne in Bahrein verskaf:

## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers 
## Verwysings